หมาก ตกใจ เคลียร์ภาพคนคิดจดทะเบียน 
ห้ามพลาดหวานวาเลนไทน์ คิม ขอวันนี้คือวันพิเศษหวานกันมาตลอด พอถึงวันวาเลนไทน์ วันแห่งความรักใครๆ ก็จับตารอฟินไปกับคู่ของหนุ่ม หมาก-ปริญ สุภารัตน์ และสาว คิม-คิมเบอร์ลี่ แอน เทียมศิริ ที่งานนี้เคลียร์คิวรอสวีตสมชื่อ แต่ที่ทำเอาฮือฮาก็รูปที่ทั้งคู่พากันพร้อมใจลง หลายคนมองผ่านๆ คิดว่าเป็นแผ่นทะเบียนสมรส พากันเข้ามาทั้งคอมเมนต์เฮและคอมเมนต์แซวยกใหญ่ ถึงขนาดเจ้าตัวย้อนมาดูรูปก็ยังคิดตามว่าเหมือนจริงๆ เจอ หมากเลยถามถึงวันวาเลนไทน์ที่ผ่านมาเคลียร์คิวให้กันเลย?ใช่ครับ เป็นอะไรที่แพลนมาแล้วว่าเราต้องไปกินข้าวด้วยกันทุกปี ถ้ามีงานก็ต้องกลับมาเจอกันให้ได้ (หัวเราะ) แต่ปีนี้บังเอิญว่าไม่มีครับ เป็นคิวของกองละคร แต่วันนั้นบังเอิญว่าไม่ได้ถ่าย เลยได้อยู่ด้วยกันทั้งวันเตรียมการเซอร์ไพรส์ไว้ยังไง?ปีนี้เตรียมการน้อยมากเลย เพราะผมเพิ่งไปถ่ายงานที่ต่างจังหวัดมา กลับมาก็ไม่มีเวลาเตรียมดอกไม้ วันรุ่งขึ้นเลยรีบสั่งเลย (หัวเราะ) ปีนี้ไม่ได้มีของขวัญพิเศษอะไรให้เลยนอกจากดอกไม้และการ์ด และเวลาที่ให้กันครับ (ยิ้ม)ปกติคู่เราก็หวานอยู่แล้ว ปีนี้คนเลยจับตามองอีกว่าวาเลนไทน์จะหวานขนาดไหน ทำให้เรากดดันมั้ย?ไม่ได้กดดันหรอกครับ เป็นวันสำคัญอีกวันหนึ่งที่เราต้องแสดงความรักนิดหน่อย พลาดวันไหนก็ได้แต่ห้ามพลาดวันนี้ ถ้าพลาดงานเข้า (หัวเราะ)แปลว่าเคยพลาดแล้วโดนว่า?ผมไม่เคยโดนหรอกครับ แต่เห็นจากคู่อื่นที่เป็นเรื่องใหญ่ไง เราเลยไม่พลาดดีกว่าการเตรียมร้านอาหารวันนั้น เรามีบอกหรือเซอร์ไพรส์เลย?ช่วยกันเลือกครับ เลยได้ร้านนั้นออกมาและใส่ชุดคู่กันด้วย (ยิ้ม)แต่ชุดคู่ก็ไม่เท่ากับรูปที่ลง คนเข้าไปแซวเยอะนึกว่าจดทะเบียนสมรสแล้ว?(หัวเราะ) เราก็ไม่คิดมาก่อนเหมือนกัน คือตอนลงเราก็เลือกกันว่าจะลงรูปไหน ซึ่งผมก็เลือกรูปนี้ พี่มะตูมมาคนแรกเลยว่าตกใจนึกว่าเป็นแบบนี้ พอเราย้อนกลับมาดู เออใช่ เหมือนจริงๆด้วย แต่ไม่ได้ตั้งใจให้มันเหมือนครับคอมเมนต์ 80 เปอร์เซ็นต์เลยนะที่เข้ามาแซว?ใช่ครับ ก็ตกใจเหมือนกัน ยังครับยัง ที่ถือเป็นเมนูอาหารครับ (หัวเราะ) ตอนนั้นผมไม่คิดเลย แต่พอมีคนคิดเราก็ เออ เหมือนจริงอันนี้แค่ซ้อมเหมือนจริงใช่มั้ย?อันนี้ไม่ได้ซ้อม แค่สั่งอาหารเองคนเชียร์คู่เราเยอะมาก?ก็คงเห็นว่ามันนานแล้ว เราไม่รีบครับ พร้อมเมื่อไหร่ก็เมื่อนั้นคนเฮเยอะมาก นึกว่าใช่แล้ว?เดี๋ยว (หัวเราะ) พี่แอน ทองประสม ก็มา มาเมนต์หมดเลย เค้าคงตกใจกัน จริงๆเราถือว่ายังดูเด็กในความรู้สึกนะ ก็เตรียมตัว เตรียมความพร้อมกันไปก่อนดีกว่า พร้อมเมื่อไหร่ก็เมื่อนั้นวันนั้นเค้าพูดอะไรหวานๆ ให้ชื่นใจมั้ย?ไม่มีอะ ผมจะเซอร์ไพรส์ให้ดอกไม้ยังไม่ได้เลย (หัวเราะ) เค้ารู้ก่อน คือผมไปที่รถทำเป็นลืมของ ผมก็ทำเป็นเก็บของ เค้าเดินมาก็รู้และเห็นตั้งแต่ที่ผมอยู่หลังรถแล้ว ผมเลยเออๆ ให้ก็ได้ ไม่เซอร์ไพรส์แล้ว (ยิ้ม)คิมให้อะไรเรา?เป็นดอกไม้เหมือนกันครับ.
หวานกันมาตลอด พอถึงวันวาเลนไทน์ วันแห่งความรักใครๆก็จับตารอฟินไปกับคู่ของหนุ่ม หมาก-ปริญ สุภารัตน์ และสาว คิม-คิมเบอร์ลี่ แอน เทียมศิริ ที่งานนี้เคลียร์คิวรอสวีตสมชื่อ
หมาก ปริญ,ปริญ สุภารัตน์,คิม คิมเบอร์ลี่,คิมเบอร์ลี่ แอน เทียมศิริ,หมาก คิม,คิม หมาก,หมาก คิม ความรัก,ดารา